Keskustelu:Luettelo Kankaanpään julkisista taideteoksista ja muistomerkeistä

message: Taidekehän teokset on tuotu Knkaanpään kaupungin julkaisemasta pdf:stä. Siellä on tarkempia sijaintitetoja tyyliin "rivitalon päädyssä", poimin vain osoitteen. Lähteen pääosa on aikajärjestyksessä, järjestin loputkin niin. On vaara, että tässä syntyi punaisia linkkejä tekijöihin joita ei todeta merkittäviksi, sillä iso osa on oppilastöitä. --Tappinen (keskustelu) 7. joulukuuta 2017 kello 18.43 (EET)

message: Koska näyttää olevan järjestys muu kuin aakkosellinen, niin laitoin uudet kohteet perälle --Hotarju (keskustelu) 31. joulukuuta 2017 kello 21.50 (EET)
replies: text: Luettelo järjestetty ja vähän muotoiltu. --Aulis Eskola (keskustelu) 31. joulukuuta 2017 kello 23.30 (EET)
thread_title: Lisätty kohteet perään

message: * OK - Villu Jaanisoon teos Suhde on kuntoutuskeskuksen sisäpihalla. Ilmakuvista päätellen piha on umpipiha eli sinne pääsee vain rakennuksen kautta. Jos rakennukseen voi saapastella suht. vapaasti ja pihalle pääsee tai edes näkee teoksen, se ehkä voisi olla luettelossa, vaikka ei ole niin vapaasti katsottavissa kuin vapaassa ulkotilassa olevat teokset. Kyseessä on kuitenkin suhteellisen nimekäs tekijä.--Htm (keskustelu) 21. lokakuuta 2018 kello 09.37 (EEST)
replies: text: Paikalle pääsi ja vaikka portti olisi ollut lukossakin, teoksen olisi hyvin päässyt näkemään ja pokkarilla kuvaamaankin. --Aulis Eskola (keskustelu) 28. kesäkuuta 2021 kello 22.06 (EEST)
* OK - Poistin luettelosta teoksen Reliefi, joka on Niinisalon varuskunta-alueella, joka on aidattu, suljettu ja aseellisesti vartioitu ja jonka luokse menemiseen Taidekehä-pdf:nkin mukaan lupa liikkua alueella. Se ei ole riittävän julkinen paikka, kuten eivät muutkaan sotilasalueet. Niinisalon sotku on varuskunnan aidan ulkopuolella, joten jos sen lähellä olisi muistomerkkejä, niitä voisi katsella vapaasti.--Htm (keskustelu) 21. lokakuuta 2018 kello 09.37 (EEST)
thread_title:  Julkisia paikkoja vai ei 

message: Kuvaamattomat ja kuvatut  --Aulis Eskola (keskustelu) 2. marraskuuta 2018 kello 22.43 (EET)
thread_title:  Kuvaamattomat 

message: Taidekehästä pitäs kirjoittaa. Siitä on nettimateriaalia, väitöskirja ja kirja "Kankaanpää - luovien ihmisten kehä". --Aulis Eskola (keskustelu) 28. kesäkuuta 2021 kello 22.09 (EEST)
Lähde Taidekehälle: www.satamatkaamaalle.fi,
Taidekehän tarina - Sata matkaa maalle. --Aulis Eskola (keskustelu) 1. heinäkuuta 2021 kello 00.48 (EEST)
thread_title:  Taidekehä 

message: SK:n jutun mukaan Kankaanpäässä on eniten taideteoksia asukasta kohti Suomessa. Eikö tämä olisi hyvä mainita, tarkemmin kuin "huomattava määrä". Yleensä tällaisissa on kyse muutamista keskeisistä toimijoista, jotka myös mainitaan jutussa. Eikö heidät kannattaisi mainita taustatiedoissa? Taustalla on myös määrätietoinen paikallinen kulttuuripolitiikka. Vai ovatko Kankaanpään patsaat ilmestyneet itsestään?--Kulttuurinavigaattori (keskustelu) 30. kesäkuuta 2021 kello 20.25 (EEST)
replies: text: Poistin artikkelista tiedon, joka lähteessä perustuu suoraan wikipediaan. Poistin maininnan taidekoulun perustajista, koska heillä ei ole suoraan osuutta siihen, että taideteoksia on lukumääräisesti paljon. Selitin tämän muokkausyhteenvedossa. Sen sijaan säilytin tiedon, että iso osa eli noin puolet teoksista on taidekoulun kahden projektin satoa. Ja myöhemmissäkin on paljon kurssitöitä. Näistä voisi kirjoittaa laveammin lähteiden perusteella, mutta tieto on jo esimerkiksi AM-osaan lisäämässäni esitteessä. Anttilan näkemys, että julkisten taideteosten suuri määrä on hänen ja Juhantalon työn tulosta, on uskottava ja käsityksenä yleinen, vaikka sille ei olekaan aiheesta riippumatonta lähdettä.--Matthäus Gehägeberg (keskustelu) 30. kesäkuuta 2021 kello 20.45 (EEST)
replies: text: : Kankaanpää on kuitenkin teosten määrässä "Suomen taidepääkaupunki", kuten SK:n jutun otsikossa sanotaan. Siitä pitäisi minusta kertoa enemmän luettelon johdannossa. SK:n juttu on riittävän itsenäinen ja sitä pitäisi käyttää. "Teosluettelo" eli tuo Taidekehä on näyttelykatalogien tapaan tuottajatahon julkaisu, jota taas ei voi pitää itsenäisenä. Tarkemman julkaisutiedotkin puuttuvat. Mutta tietolähteenä sitä voi toki käyttää.--Kulttuurinavigaattori (keskustelu) 30. kesäkuuta 2021 kello 21.48 (EEST)
replies: text: ::Wikipedia-artikkeliin tietoa ei voi lähteistää lähteellä, johon kyseinen tieto on haettu wikipediasta. Korjasin AM-linkin yleisemmälle tasolle, niin että aihetta koskeva dokumentaatio löytyy yhden linkin takaa. Hävitin samalla Taustaa-luvusta yhden toimimattoman viitteen tarpeettomana. --Matthäus Gehägeberg (keskustelu) 30. kesäkuuta 2021 kello 22.17 (EEST)
replies: text: ::: Tiedämmekö, onko tieto SK:n jutussa peräisin Wikipediasta vai kunnan tiedoista tai muualta? SK:n jutussa ainakin WP:n listan lukumäärästä on vissiin poistettu muistolaattoja. (SK:n juttu: 109, Wikipedia 117). Myös kaupungin asukasmäärä on yleistä tietoa. Olipa miten oli, maininta "Kankaanpäässä on huomattava määrä julkisia taideteoksia." on aivan lattea tässä, kun kyse on kuitenkin "Suomen taidepääkaupungista". Eli eksaktimpaa tietoa pitäisi olla ja sitä löytyy ainakin mainitusta tietolähteestä.--Kulttuurinavigaattori (keskustelu) 30. kesäkuuta 2021 kello 23.07 (EEST)
replies: text: :::: Tiedämme. Wikipedia lähteenä kerrotaan avoimesti. Muistolaattoja ei ole poistettu. Tieto eli 109 on peräisin wikiprojektin Luettelot Suomen julkisista taideteoksista ja muistomerkeistä -tilastosta, joka on päivitetty 11.1.2021. Helsingin luku on samasta. Wikipediatiedon lähteenä ei voi käyttää lähdettä, joka käyttää lähteenä wikipediaa, mikä lienee nyt selvä. Taidepääkaupunki on ilmaisuna mainosmainen ja liioitteleva eikä tietenkään sovi tietosanakirjaan.--Matthäus Gehägeberg (keskustelu) 30. kesäkuuta 2021 kello 23.37 (EEST)
replies: text: ::::: Tulkintasi "taidepääkaupungista" mainosmaisena on ehkä jossain määrin oikea, mutta se mainitaan lähdeartikkelissa. Tämä tarkoittaa siis sitä, että Kankaanpäässä on eniten julkisia taideteoksia suhteessa väkilukuun. Se on merkittävää uutta tietoa suhteessa Suomen kaikkien kuntien luetteloihin. Sitä ei voi kuitata ylimalkaisuudella "huomattava määrä".--Kulttuurinavigaattori (keskustelu) 30. kesäkuuta 2021 kello 23.54 (EEST)
replies: text: :::::: On kiusallista toistaa, mutta mainitsemasi lehtijutussa oleva merkittävä uusi tieto on peräisin wikipediasta itsestään. Siksi sillä ei voi lähteistää wikipedia-sivua.--Matthäus Gehägeberg (keskustelu) 1. heinäkuuta 2021 kello 09.41 (EEST)
thread_title:  Tausta häivytetty 

message: OK - Karjalaan jääneiden muistomerkki Kankaanpään kirkolla puuttuu. --Aulis Eskola (keskustelu) 23. heinäkuuta 2021 kello 21.46 (EEST)
replies: text: Sitä ei ole mainittu seurakunnan sivulla. Luultavasti muistomerkki on olemassa, mutta sitä ei jostain syystä ole mainittu. Tiedän ainakin yhden tuollaisen tapauksen. Paikalla käynti auttaa. -- Htm (keskustelu) 24. heinäkuuta 2021 kello 00.35 (EEST)
replies: text: :Tarkoitin, että se on, mutta olis hyvä olla lähdekin. Tässä tapauksessa pystyttäjä ja vuosi käy ilmi kohteesta itsestään. Taidanpa lisätä ilman lähdettä... --Aulis Eskola (keskustelu) 24. heinäkuuta 2021 kello 05.56 (EEST)
replies: text: ::Joo näin  on tehty. Pystyttäjää ei luetteloissa ole merkitty, koska se ei ole tekijä.-- Htm (keskustelu) 24. heinäkuuta 2021 kello 07.44 (EEST)
thread_title:  Karjalaan jääneiden muistomerkki 

message: OK - Entisen YK-esikunnan edessä on YK:n rauhanturvaajille pystytetty muistomerkki. Lieneekö julkisella paikalla. --Aulis Eskola (keskustelu) 15. tammikuuta 2022 kello 11.35 (EET)
replies: text: Niinisalossa on Karttapaikan mukaan kaksi muistomerkkiä, joista toinen on aidan ulkopuolella ja toinen ei. Kummassakaan ei näytä olevan mitään rakennuksia kauhean lähellä. Kartassa aidan ulkopuolella oleva on ilmeisesti talvisodan muistomerkki, ja eteläisempi muistomerkki on RUK:n muistomerkki, joka kuulemma on lamellikasarmin lähellä , . Lamellikasarmin pohjoispäädyssä on internaatin muistolaatta vuodelta 1980, sanoo wikipedia. Vuonna 1992 on paljastettu tämä teräspatsas, twitterissä toinen kuva. Vaikuttaisi olevan jonkin rakennuksen edessä. -- Htm (keskustelu) 15. tammikuuta 2022 kello 13.56 (EET)
replies: text: :Alkoi selvitä: näyttäisi olevan kasarmialueen sisällä. Niinisalon kasarmialue - Rakennushistoria ja nykytilanne, s. 117, Tykistökoulun rakennus, kohde 3 --Aulis Eskola (keskustelu) 15. tammikuuta 2022 kello 16.39 (EET)
thread_title:  Rauhanturvaajien muistomerkki 

message: Linnanpuistossa on muiden teosten ohella kivestä veistetty parimetrinen tolppa, johon on liitetty puulevyille kaiverretut ystävyyskaupunkien vaakunat. Kuvasin senkin mutta en hoksannut teoksen laattaa missään enkä löydä kuvaustakaan lähteistä. Lisään kuvan, jahka tälle joskus tekijä selviää.--Matthäus Gehägeberg (keskustelu) 30. kesäkuuta 2023 kello 22.40 (EEST)
replies: text: Rinnastaisin tuon paremminkin infotauluihin ja vastaaviin - eli jättäisin pois. Ei ole kait minkään muistoksi eikä tuskin ole taidettakaan... Aulis Eskola (keskustelu) 14. syyskuuta 2023 kello 12.03 (EEST)
replies: text: :Ok. Se on luonteva ratkaisu. Matthäus Gehägeberg (keskustelu) 14. syyskuuta 2023 kello 12.15 (EEST)
thread_title:  Listasta puuttuva teos 

message: Jaakko Autereen pari pysäkkimaalausta vuodelta 2009 lienee poistunut:
* SO SEHE ICH DIE VERGANGENHEIT, Linja-autopysäkki, Jämintie 2
* SO SEHE ICH DIE ZUKUNFT, Linja-autopysäkki, Keskuskatu 29
Samoin Odotus Kaia Tamminen 2001 vaikuttaa poistuneen Hapuantien-Äpätintien risteyksen linja-autopysäkeistä - ehkä lopullisesti. --Aulis Eskola (keskustelu) 14. heinäkuuta 2023 kello 13.00 (EEST)
thread_title:  Linja-autopysäkkejä